钦定古今图书集成/明伦汇编/官常典/第174卷 > 《谢封建昌侯表》沈约
## 钦定古今图书集成/明伦汇编/官常典/第174卷 > 《谢封建昌侯表》沈约

陛下投袂万里，拯厥涂炭，臣虽心不吠尧，而迹沦桀
犬，此则王业始基，臣所不与。徒荷日月之私，竟无蒸
烛之用。天命元鸟，非止今日；受命作周，其来久矣。虽
复备数《乐推》，与同讴颂，而诚微弱草，效阙纤尘，遂班
山河之誓，叨佐命之赏，亦何以慰悦帷帐，酬报爪牙。